Kulla 19. veebruar 2020 nr

**Karksi-Nuia Lasteaia lisarühma avamine ja ruumide rajamine**

Karksi-Nuia Lasteaias on 6 rühmas 136 last + 3 last, kes käivad lasteasutuse hommikupoolikul. 2020. aasta sügiseks on järjekorras 10 last. Kokku on üle lubatud laste arvu rühmas 35 last. Koolieelse lasteasutuse seaduse järgi võib rühma registreeritud laste arv lasteasutuses olla sõimerühmas kuni 14 last ja lasteaiarühmas kuni 20 last. Karksi-Nuia Lasteaias puuduvad ruumid, kus lisarühm avada.

Karksi-Nuias on lasteaia kohtade puudus. Karksi piirkonnas praegune lasteaia ealiste laste arv näitab, et vähemalt 4-5 aastat on vajadus täiendava rühma järgi.

Ajutise rühma tarbeks ei ole otstarbekas uute hoonete rajamine, kuna viie aasta möödudes võib vajadus ära langeda. Seetõttu on otstarbekas kohandada gümnaasiumis sobivad ruumid lasteaia rühma tarbeks.

Võttes aluseks kohaliku omavalitsuse korralduse seaduse § 6 lõike 2 ja tulenevalt eeltoodust

## Mulgi Vallavolikogu o t s u s t a b:

1. Avada Karksi-Nuia Lasteaia lisarühma hiljemalt 01. septembril 2020. aastal.
2. Ehitada välja August Kitzbergi nimelise Gümnaasiumi hoones Kooli tn 1, Karksi-Nuia nõuetele vastavad ruumid Karksi-Nuia Lasteaia lisarühma avamiseks.
3. Vallavalitsusel korraldada lisarühma avamine ja selleks vajalike ruumide ettevalmistamine ja sisustamine.
4. Otsus jõustub teatavakstegemisest.
5. Otsust on võimalik vaidlustada Tartu Halduskohtus 30 päeva jooksul arvates otsuse teatavakstegemisest.

Arvo Maling

Volikogu esimees

Ärakiri:

1. August Kitzbergi nimeline Gümnaasium
2. Karksi-Nuia Lasteaed
3. Raamatupidamine